Foto’s en wenners: 71ste Golden Globe-toekenningsLeonardo DiCaprio in die rolprent “The Wolf of Wall Street” Foto’s volg onderaan die berig. Die 71ste Golden Globe-toekennings is Sondagaand in Beverly Hills tydens ŉ glansgeleentheid uitgeloof. Die Golden Globes word deur die Hollywood buitelandse persvereniging (HFPA) aangewys, ŉ groep van 90 vermaakverslaggewers wat in Los Angeles gebaseer is. Alhoewel die smaak van die HFPA gewoonlik verskil van die beoordelaars wat die Oscar-toekennings aanwys, kry wenners van die Golden Globes gewoonlik ŉ hupstoot by die Academy Awards. Die Oscar-nominasies word op 16 Januarie aangekondig en die wenners word op 2 Maart aangewys. Die rolprent 12 Years a Slave is as die beste rolprent aangewys en hy het rolprente soos Captain Phillips, Gravity en Rush uitgestof. American Hustle het in die musiekblyspel/komedie-afdeling die toekenning voor The Wolf of Wall Street opgeraap. Klik hier om te sien wie in die onderskeie kategorieë genomineer is. Hiermee die lys van die Golden Globe-wenners: Rolprente: Beste rolprent (drama): 12 Years A Slave Beste rolprent (musiekblyspel of komedie): American Hustle Beste regisseur: Alfonso Cuaron (Gravity) Beste akteur (drama): Matthew McConaughey (Dallas Buyers Club) Beste akteur (musiekblyspel of komedie): Leonardo DiCaprio (The Wolf of Wall Street) Beste aktrise (drama): Cate Blanchett (Blue Jasmine) Beste aktrise (musiekblyspel of komedie): Amy Adams (American Hustle) Beste akteur in ŉ ondersteunende rol: Jared Leto (Dallas Buyers Club) Beste aktrise in ŉ ondersteunende rol: Jennifer Lawrence (American Hustle) Beste draaiboek: Her (Spike Jonze) Beste oorspronklike klankbaan: Alex Ebert (All is Lost) Beste oorspronklike lied: Ordinary Love (Mandela: Long Walk to Freedom) Bono, The Edge, Adam Clayton, Larry Mullen, Brian Burton Beste anderstalige rolprent: The Great Beauty (Italië) Beste animasie-rolprent: Frozen Televisie: Beste TV-reeks (drama): Breaking Bad Beste TV-reeks (komedie): Brooklyn Nine-Nine Beste minireeks of rolprent vir die televisie vervaardig: Behind the Candelabra Beste akteur (drama): Bryan Cranston (Breaking Bad) Beste aktrise (drama): Robin Wright (House of Cards) Beste akteur (komedie): Andy Samberg (Brooklyn Nine-Nine) Beste aktrise (komedie): Amy Poehler (Parks and Recreation) Beste akteur (minireeks of rolprent vir die televisie): Michael Douglas (Behind the Candelabra) Beste aktrise (minireeks of rolprent vir die televisie): Elisabeth Moss (Top of the Lake) Beste manlike byspeler (minireeks of rolprent vir die televisie): Jon Voight (Ray Donovan) Beste vroulike byspeler (minireeks of rolprent vir die televisie): Jacqueline Bisset (Dancing on the Edge) [ngg_images gallery_ids=”164″ display_type=”photocrati-nextgen_basic_thumbnails” number_of_columns=”4″ gallery_width=”600″ gallery_height=”400″]